internet vaartha 157 Views
న్యూఢిల్లీ : ఒలింపిక్స్‌లో క్రికెట్‌ను చేర్చాలనేది అభిమానుల చిరకాల డిమాండ్‌.దీన్ని నిజం చేస్తామంటుంది ఇటాలియన్‌ క్రికెట్‌ బోర్డు.కాగా ఇటలీకి అంతర్జాతీయ క్రికెట్‌ జట్టు లేదుగా ఇదెలా సాధ్యం అనుకుంటున్నారా? ఇందులోనూ ఒక మెలిక ఉంది. అదేమిటంటే 2024 ఒలింపిక్స్‌ బిడ్డింగ్‌ను రోమ్‌ దక్కించుకోవాలి, రోమ్‌ నగరానికి ఆతిథ్యం ఒకే అయితే క్రికెట్‌ను ఒలింపిక్స్‌లో చేరుస్తామని ప్రకటించారు ఇటాలియన్‌ క్రికెట్‌ బోర్డు చీఫ్‌ సెమన్‌ గాంబియానో. ఆతిథ్య దేశానికి ఏవైనా అయిదు క్రీడలను ఒలింపిక్స్‌లో చేర్చే హక్కు ఉంటుంది.కాగా ఈ సౌలభ్యాన్ని ఉపయోగించుకుని క్రికెట్‌ను ఒలింపిక్స్‌లో చేర్చుతామని ఆయన ప్రకటించాడు. 2024లో ఒలింపిక్స్‌కు ఆతిథ్యం కోసం రోమ్‌తో పాటు ప్యారిస్‌,బుడాపెస్ట్‌,లాస్‌ ఏంజిల్స్‌ పోటీ పడుతున్నాయి.ఒకవేళ రోమ్‌ బిడ్డింగ్‌ గెలిస్తే బోలోగొనాలో క్రికెట్‌ మ్యాచ్‌లను నిర్వహించనున్నారు.2010లో వరల్డ్‌ క్రికెట్‌ లీగ్‌ డివిజన్‌ నాలుగు మ్యాచ్‌లు అక్కడే జరిగాయి.ఇక 2024 ఒలింపిక్స్‌ బిడ్‌ను రోమ్‌ దక్కించుకోవాలని పలువురు కోరుకుంటున్నారు.